करनानि समाव गुर जानायजों इमिउनिटि सिस्टेमआ गोख्रों जायो । लिरथाइखौ बाङाइ खालामनायनिफ्राय लानानै माखासे बेरामफोरनि थाखाय गुरनि चाहाआ जोबोद गोनां जायो । अदेबानि गुरनि चाहाआ गुसु बोथोराव एनार्जि बाराय होनायाव खामानि मावयो । बिदिब्ला के गुसु बोथोराव माबायदि गोरलैयैनो न'यावनो गुरनि चाहा बानायनो हायो आरो बेनि मुलाम्फानि सोमोन्दै मिबथिनानै लानि - ( 1 ) गंसे आइजेङाव कापसे दै लानानै बेयाव हाइजें , इलायचि , गुवामुरि , लंखौ लगायनानै फुदुं । बेनि उनाव बेयाव गुर होनानै मोजाङै लगाय । बेखौ बारा गोबाव फुदुंनो नाङा नङाब्ला गावनो हागौ । ( 2 ) गुसु बोथोराव गुरनि चाहा लोंनायजों उदैनि मेजेमा रानो आरो सुबुंनि देहाया गाहामै थायो आरो बेजों दोगोन तन्त्रआबो गाहामै थायो । ( 3 ) बेयो बिखायाव आलौनायखौबो बाङाइ खालामनायाव मदत खालामो । गुराव चीनिनिख्रुइ बांसिन भिटामिन आरो खनिज थायो , जाय देहाखौ गोग्गोयै लाखिनायाव मुलाम्फा गोनां जायो । ( 4 ) माइग्रेन एबा खर' साग्रा बेरामिफोरा मोसौनि गायखेराव गुर होनानै चाहा बानायनानै लोंनांगौ । बेजों मोजां मोनो । लोगोसे थैनि आंखाल थानाय सुबुंफोरनि थाखायबो गुर जानाय एबा बेनि चाहा लोंनाया मुलाम्फा गोनां जायो । ( 5 ) बेराफार्सेथिं गुरखौ बांद्राय बिबाङै जानायजों देहाया ख'हाबो जानो हागौ । 
गुसु बोथोराव गुरनि चाहा लोङोब्ला देहानि थाखाय मुलाम्फा गोनां